# María Teresa Belandria

María Teresa Belandria (Caracas, 24 d'octubre de 1963) és una advocada, política, professora i diplomàtica veneçolana. Va ser coordinadora internacional del partit Vente Venezuela (VV) fins a l'any 2019, quan va renunciar a aquesta organització política, liderada per María Corina Machado, i va ser designada el 5 de febrer de 2019 com Ambaixadora de Veneçuela al Brasil per l'Assemblea Nacional de Veneçuela.

## Biografia

Maria Teresa es va llicenciar com advocada per la Universitat Santa Maria de Caracas, especialista en Dret Internacional Econòmic i de la Integració per la Universitat Central de Veneçuela, i candidata a doctor philosophiæ (PhD) en Ciències Polítiques per la Universitat Central de Veneçuela. Parla anglès i castellà. És professora de pregrau i postgrau a la Facultat de Ciències Jurídiques i Polítiques de la UCV, Escola de Dret on imparteix les assignatures: Dret Internacional Públic, Relacions Econòmiques Internacionals, Institucions Financeres Internacionals, i Geopolítica; professora de la Facultat d'Humanitats i Educació, Escola d'Arts, on imparteix classes de Sociologia de l'Art, Anàlisi Política des de la Perspectiva Cinematogràfica i Anàlisi de la Realitat Soci-cultural; i és a més professora de la Universitat Metropolitana de Caracas.
És assessora ad honorem de la Comissió de Política Exterior i Sobirania i de la Comissió de Defensa de l'Assemblea Nacional de Veneçuela. És membre de Comitè d'Entorn Binacional de la Cambra veneçolana-colombiana d'Integració, presidenta del Comitè de Comerç Exterior de Fedecámaras, i va ser assessora de Política Exterior i Defensa de l'excongressista María Corina Machado.
Va impartir classes per nou anys a l'Acadèmia Militar de Veneçuela i en les Escoles d'Artilleria i Infanteria de l'Exèrcit. A més també va ser jurat qualificador de les tesis dels Cursos d'Estat Major de l'Escola Superior de l'Exèrcit de Veneçuela. Va ser professora de l'Institut d'Alts Estudis Diplomàtics «Pedro Gual». Ha escrit diverses investigacions, entre les quals destaca Fronteres Tancades, que parla sobre les conseqüències del tancament de les fronteres i el no permetre el lliure trànsit.
Va ser coordinadora internacional del partit polític de centredreta Vente Venezuela.
Ha treballat com a professora adjunta del Centre d'Estudis Hemisfèrics de Defensa William J. Perry de la National Defense University (Universitat Nacional de Defensa) dels Estats Units d'Amèrica.

## Referències

* ↑ «Partido Vente Venezuela felicita a su coordinadora nacional por ser la nueva embajadora de Brasil» (en castellà). Venezuela al dia, 05-02-2019.
* ↑ «Guaidó nombró representantes diplomáticos ante Brasil, Guatemala y Paraguay» (en castellà). NTN24, 05-02-2019.
* ↑ «Esta es María Teresa Belandria, la representante de Venezuela en Brasil designada por el Parlamento» (en castellà). El Cooperante, 07-02-2019.
* ↑ «Internacionalista María Teresa Belandria: La paz se tardará pero llegará a Colombia» (en castellà). En la Agenda. 2001.
* ↑ «María Belandria: Venezuela es un vecino incómodo en Mercosur» (en castellà). Caraota Digital, 06-12-2016. Arxivat de l'original el 2016-12-24. [Consulta: 28 juliol 2020].
* 1 2 «Entrevista exclusiva a María Teresa Belandria: “Hay una diplomacia pública y una diplomacia reservada en la cual se emiten las opiniones”» (en castellà). Guayoyo en Letras, 30-06-2013.
* ↑ Belandria, María Teresa «Frontera cerrada. Consecuencias y perspectivas» (en castellà). Aldea Mundo, 21(42), 2016. ISSN: 1316-6727.
* ↑ «Vente Venezuela felicita a su coordinadora nacional, María Teresa Belandria como nueva embajadora de Brasil» (en castellà). Alberto News. Arxivat de l'original el 2019-02-09. [Consulta: 28 juliol 2020].
* ↑ «William J. Perry Center for Hemispheric Defense Studies» (en anglès). William J. Perry Center. Arxivat de l'original el 2020-07-28. [Consulta: 28 juliol 2020].